એકતાનું જીવન સંઘર્ષનું જીવંત ઉદાહરણ છે. હિસારની આ ધાકડ દીકરી 2003 માં દુર્ઘટનાનો શિકાર થઈ ગઈ હતી જેમાં તેના કરોડરજ્જુ પર ઈજા પહોંચી હતી. જેના કારણે તેના શરીરનો નીચલો ભાગ લકવાગ્રસ્ત થઈ ગયો હતો. ત્યારબાદથી એકતા વ્હીલચેર પર જ જીવન ગુજારી રહી છે પરંતુ પોતાના પરિવારના સાથ અને પોતાની હિંમતના કારણે એકતાએ ક્યારેય હાર નથી માની અને 2014 માં રમતની દુનિયામાં પગરણ માંડ્યા. તેના જીવનમામં મોટો વળાંક ત્યારે આવ્યો જ્યારે તેની મુલાકાત અમિત સરોહા સાથે થઈ.